description: Реформаторския блок, ГЕРБ и Патриотичния фронт трябва да преподпишат програмата си за управление и до сряда да излъчат премиер, който да върне проучвателния мандат за съставяне на правителство.

title: До сряда трябва да е известен новият проектопремиер

maintext:
Цецка Цачева, Найден Зеленогорски и Цветан Цветанов след преговорите за кабинет с мандат на Реформаторите в понеделник.
Фотограф: Надежда Чипева
Реформаторския блок, ГЕРБ и Патриотичният фронт трябва да преподпишат програмата си за управление и до сряда да излъчат премиер, който да върне проучвателния мандат за съставяне на правителство. Това е срокът, който е записан в Конституцията и е дописан в решение на Конституционния съд от 1992 г. Мандатът беше връчен във вторник миналата седмица на Реформаторския блок и той има една седмица да го върне.Премиерът на евентуално правителство в рамките на този мандат ще е от Реформаторския блок, но ГЕРБ са склонни да участват в него със свои министри. Това се разбра днес от думите на зам.-председателя на ГЕРБ Цветан Цветанов след продължилите близо два часа преговори между двете парламентарни сили. В средата на разговорите в тях се включиха и лидерите на Патриотичния фронт Красимир Каракачанов и Валери Симеонов. По-късно стана известно, че премиерът може да бъде предложен от Реформаторите, но не е задължително да е действащ политик от настоящите парламент и правителство.ГЕРБ, Реформаторите и Патриотите отказват да отговарят на въпроси за състава на правителството. "Утре ще се напаснат нещата. Не може да говорим за правителство, преди да сме уточнили, че се базираме на тази програма", каза съпредседателят на Реформаторския блок Найден Зеленогорски.До сряда трябва да е завършил прегледът на свършеното на управленската програма и актуализиране на исканията на трите партии за бъдещи действия. "Има много ясно изразено парламентарно мнозинство, търсим пресечните точки, по които да се обединим", каза за това Цветанов.Реформаторите са поискали законът "антикорупция" да бъде върнат в законодателната програма на парламента, след като миналата седмица отпадна преди второ четене, според източници от "Дневник". Те настояват и за съдебна реформа и преглед на източването на пенсионната система чрез инвалидни пенсии. За това, както и за увеличаване на минималните пенсии, настояват и от ПФ. На преговорите днес е станало известно, че някакво увеличение на пенсиите е възможно. Патриотите държат на довършване на оградата по границата. От ГЕРБ са поставили искания за решаване на проблеми в енергетиката и продължаване на програмата за саниране.Един от аргументите за сериозността на преговорите е бил, че това правителство трябва да бъде създадено с цел да изкара целия си мандат до септември 2018 г., за да може да се подготви и председателството на ЕС на страната, което е през първата половина на 2018 г. Други аргументи са думите на Борисов, че ЕС и ЕНП иска стабилност на границата на Съюза и Турция и твърдения по кулоарите на парламента, че никой не иска предсрочни избори в този момент заради ниска електорална подкрепа към "системните партии".В четвъртък вечер в Брюксел, където беше за заседание на Европейския съвет, Борисов заяви, че си заслужава " да се оттегли малко времето, точно с толкова, колкото да се приеме Избирателният закон съгласно референдума. Дали ще оставим тези министри, дали други, ще се намери вариант".Препъникамък пред коалицията ГЕРБ-РБ би бил въвеждането на мажоритарен вот по начина, по който бе приет на референдума. ГЕРБ се обявяват за чисти мажоритарни избори, докато Реформаторите смятат, че такъв начин на гласуване би нанесъл огромни поражения на българската демокрация. Цветанов не смята, че това е спънка и обясни, че ще има дебати по темата.Няколко депутати от ГЕРБ с които "Дневник" разговаря обаче продължават да са убедени, че няма да има правителство в рамките на този кабинет, а цялото упражнение е, за да се забави сдаването на властта на Бойко Борисов и назначаването на служебен кабинет от президента Росен Плевнелиев, който би просъществувал само до 22 януари, когато клетва ще положи новоизбраният президент Румен Радев.Според гореспоменатото решение на Конституционния съд от 1992 г, премиерът, посочен от третата политическа сила, има още една седмица, за да състави кабинет. Ако екстраполираме от досегашните действия на Реформаторите и съставянето на кабинета им, това може да стане в последния момент – 29 декември. Разбира се, проектопремиерът може да върне мандата без правителство и президентът да трябва да назначи служебен кабинет между празниците за 2-3 седмици.Ако реформаторският проектопремиер отиде с правителство в джоба, то трябва да бъде гласувано от парламента, който в този момент ще е във ваканция до 11 януари. Извънредно заседание може да бъде свикано с решение на председателя на парламента, а може и да не бъде свикано. Ако парламентът се събере на 11 януари и депутатите решат да отхвърлят това правителство, ще са останали 10 дни до встъпването в длъжност на Радев."Има три варианта: Първият е държавният глава да отлага заради Коледа, Нова година, Ивановден... и старото правителство да остане до 22 януари, когато новият президент ще встъпи в длъжност и ще назначи служебно. Вторият е аз да назнача служебно правителство, а третият - правителството в оставка може да бъде преназначено като служебно. Всеки от тях ще бъде внимателно обмислен от мен в седмицата, която предстои", заяви Росен Плевнелиев в събота за възможните си действия, ако управляващите в оставка не успеят да направят ново правителство.


title: ФИФА глоби всички британски федарации заради казуса с траурните ленти

maintext:
Казусът предизвика недоволството на британските фенове и играчи
ФИФА глоби футболните асоциации на Англия, Шотландия, Северна Ирландия и Уелс заради използване на политически символи по време на срещите на националните отбори от световните квалификации през миналия месец.Английската ФА е санкционирана с 45 хиляди швейцарски франка, като глобата е завишена заради безредици по трибуните при победата с 3:0 на "Уембли" над Шотландия.Шотландската футболна централа пък ще трябва да заплати 20 хиляди швейцарски франка, колкото е и глобата на Уелс за мача срещу Сърбия в Кардиф. Асоциацията на Северна Ирландия бе санкционирана с 15 хиляди швейцарски франка за домакинския двубоя с Азербайджан.Срещите се играха през уикенда, в който страните от британската общност отбелязват деня на почит за загиналите войници по време на Втората Световна война.Традицията повелява да се носят траурни ленти с черевни макове на тях. Наскоро обаче, от ФИФА сметнаха, че това носи политическо послание и забраниха на отборите да използват червения мак на лентите.

fasttext_language: bg


description: Руското министерство на външните работи обвини САЩ, че имат толкова силно желание да свалят Башар Асад, че са готови да помагат на всякакви групировки в Сирия, дори джихадистки.

title: Русия критикува новите американски санкции срещу нея и Сирия

maintext:
Русия разкритикува днес новите американски санкции срещу нея и Сирия, предаде БТА.
Руското министерство на външните работи заяви, че "САЩ са загубили напълно чувство за реалност" в изявление, публикувано във връзка с разширяването на наказателните мерки.
Ведомството обвини САЩ, че се опитват да накажат Русия "за подкрепата й за сирийското правителство в борбата му срещу тероризма, който заплашва не само тази страна, но и целия свят".
"Това разширяване на американските санкции срещу Русия... на фона на кървавите атаки в Анкара и Берлин, които би трябвало да обединят разумните хора в тяхната съпротива срещу тероризма, свидетелства за пълна загуба на чувство за реалност от страна на Вашингтон", се казва в комюникето.
Вчера САЩ обявиха, че налагат санкции на шестима сирийски министри, включително финансовия Маамун Хамдан, както и на служители на руската "Темпбанк" заради предполагаемата им роля в насилието, извършено от режима на президента Башар ал Асад в Сирия.
Руското министерство на външните работи обвини САЩ, че имат толкова силно желание да свалят Асад от власт, че са готови да помагат на всякакви групировки в Сирия, включително джихадистката "Джебхат Фатах аш Шам". "Ние обаче няма да отстъпим след тези санкции", посочи ведомството и увери, че обхванатите от санкциите руски компании продължават да "функционират нормално".


title: МВР потвърди за 4 жертви при взрива край Хитрино

maintext:
Фотограф: Цветелина Белутова
МВП потвърди, че при взрива на влакова цистерна днес край шуменското село Хитрино са загинали четирима души. По официална информация пострадалите са 12.Инцидентът естанал около 5.45 часа в района на гарата. Разрушена е сградата на гарата, няколко близки постройки и превозни средства.На място на произшествието са изпратени 12 пожарни и спасителни екипа от Шумен, Търговище, Варна и Русе, както и екипи на Бърза помощ.Създадена е организация за евакуиране на хората в района на инцидента, информира МВР.Към гара Хитрино пътува заместник-министър Красимир Ципов и гл. комисар Николай Николов, директор на ГД "Пожарна безопасност и защита на населението". На място са още екипи на Министерство на транспорта, Министерство на здравеопазването, Български червен кръст и Национална следствена служба, гласи официалното съобщение.Повече за инцидента - четете тук


description: Коледният базар "Сръчко"се провежда от 1 до 31 декември 2016 г. във фоайетата на ФКЦ - Варна.

title: Коледен базар "Сръчко"

maintext:
1/5 снимки в галерията Коледният базар "Сръчко "се провежда от 1 до 31 декември 2016 г. във фоайетата на ФКЦ - Варна.
Целта на базара е да се популяризира българското творчество, стремежът на организаторите е всеки желаещ на достъпна цена да може да представи своите произведения.
Фотограф: karabastun


title: Новият стадион на "Атлетико" ще се казва "Уанда Метрополитано"

maintext:
Wanda Metropolitano, el nuevo estadio del Atlético de Madrid https://t.co/2df3BvJlZe pic.twitter.com/JCxdG37m2y
— La Ballesta Colombia (@laballesta_co) December 9, 2016
Wanda
Wanda стана част от "Атлетико" през януари 2015 г., когато купи 20 процента от акциите и започна да спонсорира тренировъчната база.
Новият стадион на "Атлетико" (Мадрид) ще бъде спонсориран от китайската компания за недвижими имоти DalianGroup и ще се нарича стадион "Уанда Метрополитано", обяви президентът Енрике Сересо."Дюшекчиите" ще се преместят от дългогодишния си дом "Висенте Калдерон" на новия 67-хиляден стадион в североизточната част на Мадрид през следващия август."Те са най-добрите партньори за нашето пътешествие към едно по-добро бъдеще", заяви Сересо.Името на новото съоръжение ще има връзка с първия истински стадион на "Атлетико" "Метрополитано", където са играли първия си мач в Ла Лига. Клубът се премести на "Висенте Калдерон" през 1966 г."Фактът, че "Атлетико" е помислил за това второ име, е много вълнуващ. Това предизвиква много сантименти във всеки, който има "Атлетико" в кръвта си", заяви нападателят Фернандо Торес, който израсна в академията на клуба, за да стане капитан преди да направи трансфер в Англия."Сега скоро ще мога да кажа на моя дядо, че съм играл на "Метрополитано", добави нападателят.


description: Според съдия Люба Петрова по време на разследването спрямо нея са прилагани СРС и те ще послужат за доказателство за водени разговори с Узунов.

title: Адвокат поиска от съда СРС-та, доказващи, че Димитър Узунов е склонявал към лъжесвидетелстване

maintext: Софийският градски съд (СГС) ще изиска протоколите от веществените доказателствени средства по прилаганите спрямо съдийката от Раднево Люба Петрова специални разузнавателни средства (СРС), които не са приложени по делото срещу нея, се разбра на заседанието днес.От тях защитата на Петрова твърди, че ще стане известно, че съдийката е разговаряла с представляващия Висшия съдебен съвет (ВСС) Димитър Узунов. Като свидетел по дело срещу друг магистрат от съда в Раднево - Евелин Драганов, който е обвинен за закана в убийство към съдебен служител. Преди около месец като свидетел по делото срещу Драганов, вече бивш съдия, Люба Петрова заяви пред съда, че Узунов я склонявал да лъжесвидетелства и да твърди, че е очевидец на отправените от Драганов закани за убийство. В замяна срещу това Узунов обещал помощ на Петрова по делото срещу нея.Съдийката е обвинена в извършването на четири престъпления - по служба, подбуждане към лъжесвидетелстване, лъжесвидетелстване и за нарушаване на Закона за кредитните институции. Веществените доказателствени средства, поискани от адвоката й, са останали в прокуратурата. Според Петрова по време на разследването спрямо нея са прилагани СРС и те ще послужат за доказателство за водени разговори с Узунов.По твърденията на съдията, Софийската районна прокуратура започна проверка, която по информация на "Дневник" ще приключи в законоустановения срок от два месеца.В съдебната залата днес адвокатът на Петрова - Менко Менков поиска отвод на прокурора по делото - Клементина Паличева. Причината - съмнения в нейната безпристрастност. Адвокатът изтъкна, че Паличева работи от една страна по делото срещу Евелин Драганов, по което Петрова е свидетел, а от друга - е изготвила обвинителния акт и срещу самата Люба Петрова.От своя страна наблюдаващият прокурор Клементина Паличева поиска от съда да отстрани временно от длъжност Люба Петрова по реда на наказателнопроцесуалния кодекс. Петрова беше възстановена на работа от съдийската колегия преди няколко седмици.Съдът обаче не уважи нито искането на обвинението, нито на защитата.


title: Тръмп е продал всичките си акции още през юни

maintext:
Доналд Тръмп е продал през юни всички акции, които притежава в компании, съобщи говорителят на екипа, който подготвя влизането му в Белия дом.
Това може да му е донесло солидна сума преди президентските избори от 8 ноември и сега може да намали притесненията за потенциален конфликт на интереси с това, че той ще стане 45-ят президент на САЩ.
Във вторник в."Вашингтон пост" съобщи, че през декември 2015г. портфейлът на Тръмп с ценни книжа е бил на стойност около 40 милиона долара. Според финансов отчет от май става дума за акции в няколко банки, петролни компании и други фирми с бизнес, който се отчита пред данъчните на САЩ.
Говорителят Джейсън Милър не даде подробности какво е направил Тръмп с приходите и дали в същото време се е оттеглил от други инветиции.
Днешната новина не решава проблема с потенциален конфликт на интереси с бъдещия президент с личния му и семейния му бизнес, включващ хотели и голм курорти от Панама до Шотландия.
Тръмп обеща на специална пресконференция да обясни как ще се раздели с бизнеса си.
Той така и не публикува данъчните си декларации - нещо, което не е длъжен да прави, но в политиката в САЩ е възприето като стандарт за откритост пред избирателите. Няма и по-нови документи, които да разкрият повече информация за операцията от юни.
Като президент на САЩ Тръмп попада под действието на закон от 2012г., изискващ избраните публични служители, включително държавният глава, да разкрият публино до 45 дни всякакви транзакции с ценни книжа на стойност над 1000 долара.
Продажбата на акциите съвпада с момент, в който Тръмп започна да налива милиони долари в кампанията си, като кулминацията са 10 милиона долара през октомври. Той на няколко пъти казва, че е вложил 100 милиона долара собствени средства. Отчетите показват, че сумата е 66 милиона долара.


title: КЗК установи куп нередности на пазара на лекарства

maintext:
Фотограф: Цветелина Белутова
През 2010 г. средният разход за лекарства на човек в България е бил между 145 и 150 лв. годишно, а през 2014 г. вече е над 170 лв., тоест със 17% повече, установи проучване на Комисията за защита на конкуренцията.Антимонополният регулатор изготви анализ на пазара на лекарства, плащани частично или изцяло от Националната здравноосигурителна каса, и стигна до заключението, че съществуват сериозни рискове за дефицит на лекарства, в т.ч и животоспасяващи за потребителите на българския пазар.Причината е в липсата на подходяща регулация на паралелния износ на лекарствени продукти, което води до значителното му увеличаване за страните от ЕС.Моделът на референтно ценообразуване води до постоянно намаляване на цените на лекарствата от позитивния списък, но за сметка на това принуждава редица производители да изтеглят продуктите си от пазара в България, а търговците на едро нямат стимул за предоставяне на достатъчни количества медикаменти за българския пазар, за сметка на стремежа им да ги реекспортират, е заключението на регулатора.Разчитането единствено на референтното ценообразуване обаче може и да не осигурява оптимално съотношение качество-цена. Референтните цени са "официални" цени и те може и да не отразяват поверителни отстъпки и договорени рабати, както и може да не отразяват (а и може да не са били оценявани за) съотношението качество-цена в референтните държави-членки на ЕС. Също така, референтните цени се вземат от държави-членки на ЕС, които без изключение имат значително по-висок БВП на глава от населението в сравнение с България, следователно дори цената на дадено лекарство да отразява разумно съотношение качество-цена в съответната страна, не може да се приеме, че това ще е вярно и за България, е заключението на КЗК.Надценките на дребно са пропорционални на цените на лекарството, което стимулира фармацевтите да се запасяват и да отпускат по-скъпи продукти. Освен това събирането на пълната ставка на ДДС от 20% увеличава натоварването на стойността и за НЗОК, и за пациентите. Необходимо е да се преструктурират надценките на едро и на дребно, за да не са обвързани с цените на лекарствата, препоръчва антимонополната комисия.Като друг проблем тя изтъква неравномерното снабдяване с лекарствени продукти в населените места на територията на страната, въпреки че по брой аптеки България е сред европейските лидери.България е една от държавите в Европа с най-голяма наситеност с аптеки на глава от населението - 51.12 аптеки на всеки 100 хил. души. По този показател страната отстъпва единствено на Гърция (84.06) и Кипър (55.59). на дъното на класацията по този показател са Дания и Холандия със съответно 6 и 11 аптеки на 100 хил. жители.Едновременно с това по брой на фармацевтите в една аптека сред изследваните 23 европейски държави България заема седмо място със средно 1.53 фармацевта работещи в една аптека. За сравнение - лидерът Австрия осигурява по повече от четирима фармацевти в една аптека.Следва да се предвидят необходимите механизми във връзка с осигуряване на равномерно снабдяване с лекарствени продукти във всички населени места, съобразно нуждите на населението, вкл. с цел недопускане недостиг лекарствени продукти, включени в позитивната листа, препоръчва регулаторът.Комисията стига до извода, че нормативното изискване един търговец (юридическо или физическо лице) да може да открива не повече от 4 аптеки, няма практически регулаторен ефект върху търговията на дребно с лекарствени продукти и нейното окрупняване в икономически групи, тъй като в закона няма забрана за свързаност на носителите на разрешенията за търговия на дребно, както и за осъществяването на други дейности - производство, търговия на едро и др. Така едно лице може да създаде група от самостоятелни юридически лица, всяко от които притежава по четири аптеки. В този смисъл следва да се преразгледат текстовете на закона с цел да се елиминира възможността за заобикаляне на законовите изисквания и да се създаде нов модел за ефективен контрол, препоръчва КЗК.


title: ФА подписа нов договор с "Найки" за 400 милиона паунда

maintext:
Англичаните ще продължат да носят екипите на "Найки"
Договорът с "Найки" идва само два месеца след като федерацията обяви продажбата на телевизионните права за ФА къп извън Англия за около 1 милиард долара.
Според експерти в индустрията Англия ще има втория най-голям договор с доставчик на екипировка след световния шампион Германия, който е партньор на "Адидас".
В същото време договорът за около 33 милиона паунда на година ще е значително по-малък от тези на най-големите клубове. През Договорът с "Найки" идва само два месеца след като федерацията обяви продажбата на телевизионните права за ФА къп извън Англия за около 1 милиард долара.Според експерти в индустрията Англия ще има втория най-голям договор с доставчик на екипировка след световния шампион Германия, който е партньор на "Адидас".В същото време договорът за около 33 милиона паунда на година ще е значително по-малък от тези на най-големите клубове. През октомври "Челси" подписа за 15 години за 900 милиона паунда с "Найки" , а "Барселона" получава по около 120 милиона паунда от американската компания на година.
Футболната асоциация на Англия (ФА) е близо до обявяването на най-големия си спонсорски договор в историята, въпреки че мъжкият национален отбор отпадна рано на европейското първенство във Франция.Според "Скай нюз" ФА е подписала 12-годишен договор с "Найки" за 400 милиона паунда (474 милиона евро) като продължение на настоящия контракт, който изтича с края на световното първенство в Русия през 2018 г. Очаква се новият договор да бъде обявен в близките дни.За първи път двете страни са се договорили за наказателни клаузи, които включват глоба при некласиране на мъжкия национален отбор на голямо първенство. В същото време се предвиждат бонуси за добро представяне, за каквото се смята полуфинал или финал на европейско и световно първенство след 2020 г.


description: До нея се стигна след масов отлив от агитката сините, което си пролича и от посещаемостта на стадиона. Националният клуб на привържениците (НКП) призова всички фракции да се обединят в трудния за агитката момент, но това така и не се случи.

title: Феновете на "Левски" остават разединени и след общата среща

maintext:
Агитката на сините рязко се отдръпна от Сектор Б
[LAP.bg]
"Не искам да влизам в детайли. За момента нещата остават, както си бяха досега. Съгласие не се постигна. Явно ще има още разговори между привържениците. Кога точно ще се провеждат, не мога да ви кажа в момента", коментира бившият председател на НКП Владимир Владимиров-Гугутката пред "Меридиан мач".
Феновете на "Левски" ще останат разединени, след като не са постигнали споразумение помежду си по време на общата среща на всички фракции, която се проведе в неделя в зала "Универсиада".До нея се стигна след масов отлив от мачовете на сините. Националният клуб на привържениците (НКП) призова всички фракции да се обединят в трудния за агитката момент, но това така и не се случи.Стигна се дори дотам футболистите на клуба да излязат с видеообръщение, в което помолиха привържениците на тима да се върнат на стадиона. Тръст "Синя България" пък покани собственика на клуба Спас Русев на среща, на която да бъде обсъден именно този проблем.Големите липсващи от сектора са представителите на "Южна дивизия". Фракцията се оказа в остър конфликт с НКП и друга от големите фракции - "София Запад" Феновете от "Дивизията", които от няколко години се грижеха за разпяването на сектора и хореографиите за големите мачове, бяха обвинени, че получават пари от Делян Пеевски и развалят обстановката в агитката . Те избраха да не отговарят на нападките (някои от които и физически) и се оттеглиха от Сектор Б.Тяхното виждане е да са коректив на ръководството на клуба и да не взимат пари от него, а на този етап според тях това се разминава с позицията на НКП. От "Южна дивизия" са категорични, че няма спорове и разединение заради влияние или пари, коментира източник на "Дневник".


description: Чрез революционна технология, която отключва неговата генетична памет, Калъм Линч може да преживее приключенията на свой предшественик в Испания през 15 век.

title: Assassin's Creed

maintext:
Адрес: бул. "Арсеналски" №2, Мол City Center Sofia
Адрес: бул. "Околовръстен път" №214, ет. 2
Адрес: София, бул.Александър Стамболийски 1 (Мол София)
Адрес: бул. "Черни връх" №100
Адрес: бул. "България" №69, Bulgaria Mall
Адрес: бул. "Цариградско шосе" №115, The Mall
Адрес: бул. "Тодор Александров" №64
Адрес: ж.к. Младост 4, ул. Бизнес Парк 3
САЩ, 116 мин., 2016
Екшън | Приключенски | Фантастика
режисьор:Justin Kurzel
Актьори: Marion Cotillard, Michael Fassbender, Michael Kenneth Williams
Чрез революционна технология, която отключва неговата генетична памет, Калъм Линч (Майкъл Фасбендър) може да преживее приключенията на свой предшественик в Испания през 15 век.Калъм открива, че е наследник на мистериозно тайно общество, Асасините, и трябва да се противопостави на могъща тамплиерска организация в наши дни.В Assassin's Creed участват номинираният за Оскар - Майкъл Фасбендър и носителката на Оскар - Марион Котияр.


description: Мобилната група от психолози към МОН е готова да бъде изпратена в село Хитрино, за да окаже психологическа помощ на децата, учениците и учителите от детската градина и училището в общината веднага след приключване на евакуацията.

title: Мобилната група психолози ще помогне на децата и учениците в Хитрино

maintext:
Фотограф: Stringer
Мобилната група от психолози към Министерството на образованието и науката (МОН) е готова да бъде изпратена в село Хитрино, за да окаже психологическа помощ на децата, учениците и учителите от детската градина и училището в общината веднага след приключване на евакуацията.Дните от сряда са обявени за неучебни за училището "Д-р Петър Берон" и за детската градина в Хитрино със заповед на вицепремиера и министъра на образованието и науката в оставка Меглена Кунева с възможност за продължаване, съобщи пресецнтърът на министерството.В първия възможен момент екип на ведомството ще установи щетите на училището и детската градина, като след това ще бъдат отпуснати средства от бюджета на МОН за ремонти. От Регионалното управление на образованието в Шумен оказват подкрепа за нормалното продължаване на учебния процес до края на учебния срок.


description: В месата за Рождество папата припомни, че Исус се е родил отхвърлен от някои, а други са го посрещнали с безразличие. "Днес подобно безразличие също се наблюдава, когато хората са загрижени за коледните подаръци, но остават безучастни към съдбата на отхвърлените, когато светлините на търговията хвърлят сянка върху божията светлина", каза той.

title: Папа Франциск призова обществото да откликне на страдащите деца

maintext:
,
пише БТА
Папа Франциск говори за децата, които страдат, и призова хората да се вгледат и вслушат в тях. Папата говори по време на традиционната среднощна рождествена меса, която отслужи в базиликата Свети Петър във Ватикана.Месата започна с изпълнение на химна "Глория" от хора на Сикстинската капела, а после папата влезе, съпътстван от кардинали и бе посрещнат от деца от различни националности и дошли от целия свят. По време на литургията статуята на Младенеца беше пренесена по традиция от храма до яслите в огромната възстановка на сцената на Рождество Христово на площад Свети Петър. Фигурата на Младенеца беше носена от членове на ватиканската жандармерия и от пожарникари в знак на благодарност за помощта, която те оказаха на хората, пострадали от катастрофалните земетресения в Централна Италия."Всяко дете, което се ражда, ни задава въпроси", каза папата на множеството събрало се в базиликата. "Нека откликнем на призива на Младенеца в яслите, нека откликнем също на призива на децата, които днес не спят в люлките си, които не усещат ласката на майчината и бащината любов, а се намират в "ужасяващите ясли на достойнството" - в подземните убежища, в които се крият от бомбите, по тротоарите на някой голям град, на дъното на претъпкана с мигранти лодка", каза Франциск."Нека да откликнем на призива на децата, на които не им позволяват да се родят, на децата, които плачат, защото няма кой да засити глада им, на децата, които не държат в ръка играчки, а оръжия", добави той.Папата призова още хората да оставят ефимерните илюзии и да се посветят на онова, което е съществено. Той припомни, че Бог е в онези, които са най-крехки, като например децата, станали жертви на войните, на миграцията, на бедността, на глада, на изоставянето, на абортите.В проповедта си Франциск припомни, че Исус се е родил отхвърлен от някои, а други са посрещнали с безразличие раждането му. "Днес подобно безразличие също се наблюдава, когато хората са загрижени за коледните подаръци, но остават безучастни към съдбата на отхвърлените, когато светлините на търговията хвърлят сянка върху божията светлина", каза той.По-късно днес главата на Римокатолическата църква ще отправи традиционното си коледно послание "Към града и света" пред богомолци на площад Свети Петър във Ватикана.


description: В рамките на Софийския международен литературен фестивал (13 - 18 декември) в НДК ще бъде представена изложба от 17 независими печатни издания (зинове, комикси, картинни книги) на български художници и илюстратори.

title: Фотогалерия: Изкуството на авторската книга

maintext:
1/11 снимки в галерията В рамките на Софийския международен литературен фестивал (13-18 декември) в НДК ще бъде представена изложба от 17 независими печатни издания (зинове, комикси, картинни книги) на български художници и илюстратори. Експозицията е дебютно събитие за платформата за български авторски независими печатни издания ТИ-РЕ.
На снимката: Концептуалната авторска книга Timespace на Николай Петрусенко ("Времето дали е акт, пространството дали е факт? Дали те са линейни или безкрайни, или пък циклични; константни или променливи; взаимносвързани или напълно независими; реалност или просто илюзия?")


description: Компанията ще разположи на варненското летище втората си база у нас след София.

title: "Уиз еър" открива четири нови линии от Варна

maintext:
Фотограф: Надежда Чипева
Нови линии от Варна до Дортмунд и Мюнхен, Айндховен в Холандия, Ларнака в Кипър и Милано Бергамо ще открие от лятото на следващата година нискобюджетният превозвач Wizz Air. Това обяви днес корпоративният директор на компанията Оуен Джонс.Във Варна Wizz Air ще открие и двадесет и седмата си база, като от 21 юли догодина на летището в града ще бъде разположен един нов самолет Airbus A320. Така варненското летище ще стане второто у нас след София, където компанията ще има своя оперативна база.Според Джонс инвестицията на дружеството възлиза на 98 млн. долара, като авиокомпанията открива във Варна и 36 работни места. "Дейността на базата ще допринесе също заразвитието на местната икономика, подкрепяйки авиационната, транспортната и туристическата индустрия", каза по време на представянето на проекта и Мила Ленова – посланик на Wizz Air за България.Разполагането на новия самолет във Варна ще увеличи броя на линиите, обслужвани от авиокомпанията, на седем.Честотата на полетите по популярната линия Лондон Лутън също ще се увеличи на 10 седмично. През 2017 Wizz Air ще има над 380 000 места в продажба по маршрутите си от Варна, което представлява 260% ръст на годишна база, съобщиха от дружеството.Първият полет на Wizz Air от София беше през 2005 и оттогава авиокомпанията стана пазарен лидер сред авиокомпаниите в България. През последните 12 месеца, до края на ноември, WIZZ е превозила над 1.7 милиона пътници по нискотарифните си линии до и от трите български летища - София, Варна и Бургас.С новия самолет, който ще разположи през 2017 във Варна, Wizz Air ще има вече осем машини, базирани в България, създавайки екип от над 300 служители. Мрежата на WIZZ в България сега е изградена от 43 линии, включително една вътрешна между София и Варна, която предстои да стартира през пролетта на следващата година.Във вторник и друг нискобюджетен превозвач, опериращ у нас - ЕasyJet, обяви, че започва полети от летище Варна с два нови маршрута до летищата "Гетуик" в Лондон и "Шьонефелд" в Берлин.Така авиокомпанията ще превърне Варна в своето второ летище в България след София.Полетите от Варна до Лондон ще стартират на 6 юни догодина година и ще се извършват три пъти седмично през лятото във вторник, сряда и събота.От 28 юни самолетите на ЕasyJet ще започнат да летят два пъти седмично в сряда и събота от Варна до летище "Шьонефелд" в Берлин.


title: На Балканите се вижда намеса на Русия в политиката, заяви посланикът на САЩ в Белград

maintext:
Посланикът на САЩ в Сърбия Кайл Скат заяви, че на Балканите се виждат стъпки на намеса на Русия в политиката, давайки пример с Черна гора, където по думите му Русия се опитва да дестабилизира страната, тъй като не подкерпя нейната политика, съобщава БТА.
В този регион виждаме стъпки, с които Русия се намесва в политическия процес на страната на онези, които са против разширяването на НАТО и все по-често виждаме, както в случая с Черна гора, че Русия предприема други средства, за да дестабилизира страната, чиято политика не подкрепя, заяви дипломатът в интервю за вестник "Данас".
Той оцени, че Русия е единствената страна в света, която изглежда смята, че слабостта и нестабилността в съседни на нея страни са в неин интерес и която се държи в този смисъл.
По думите му Москва е определила разширяването на НАТО като заплаха за Русия, а става дума всъщност за реакция на страните, които са съседни на Русия, които в НАТО търсят сигурност и безопасност, тъй като възприемат Русия като агресивна и налагаща се.
Също така видяхме, че Русия неотдавна определи като заплаха и разширяването на ЕС. Това видяхме ясно в Украйна, заяви американският посланик в Белград.


title: Нова технология ще информира чрез SMS и мейл за износени гуми

maintext:
Платформата, на която става сканирането
Анализът на дълбочината на протектора става мигновено.
Предвижда се скенерите да се монтират на входовете на публични паркинги и сервизи.
Финландският производител на гуми Nokian Tyres, съвместно с дигиталните компании Futurice и Affecto, разработиха първата в света услуга за бързо измерване на дълбочината на грайфера и установяване на състоянието на автомобилните гумите. Това става възможно с 3D сканиращата технология, патентована от British Sigmavision.Услугата, кръстена "СнапСкен", разчита на скенери, които с преминаването на гумата върху тях, могат да открият проблеми или прекомерно износване. Свързана към сканиращото устройство камера пък разчита регистрационния номер, така че да определи за кой конкретно автомобил става дума.Монтираното на входовете на паркинги и сервизи оборудване, може да извести водачите, регистрирали се в базата данни, за проблема чрез SMS или имейл. Технологията работи независимо от това на кой производител са гумите, какъв е автомобилът и не се нуждае от никакви допълнителни приспособления.Първият скенер СнапСкин ще се намира на входа на подземния паркинг Q-Park Iso Erottaja в Хелзинки, Финландия. В близко бъдеще още скенери ще бъдат разположени във Финландия, а в последствие и във всички сервизи на "Вианор" в страната. През идните години технологията ще бъде представена и в други държави.Услугата ще се осъществява в партньорство с веригата сервизни центрове "Вианор", които присъстват и в България, където всеки водач може да получи съвет и да закупи подходящите гуми.Изследвания показват, че около 25% от инцидентите с гуми се случват защото дълбочината на протектора е под критичния минимум. Шофирането с гуми в добро състояние дава на участниците в движението допълнително време за реакция.


description: Според комисията на ООН по човешките права в Южен Судан в страната се извършва етническо прочистване чрез методи като глад, изнасилвания и изгаряне на цели села.

title: Южен Судан може да се превърне във втора Руанда, предупреди ООН

maintext:
В някои райони на Южен Судан се извършва етническо прочистване и се подготвя нов геноцид, като този в Руанда. Това съобщи днес след 10-дневно посещение председателката на комисията на ООН по човешките права в страната Ясмин Сука, цитирана от БТА.
"Вече тече стабилен процес на етническо прочистване в няколко области в Южен Судан чрез методи като глад, групови изнасилвания и изгаряне на села; на всички места, които посетихме в страната, селяните казваха, че са готови да пролеят кръв, за да си върнат обратно земята", каза Сука в изявление.
"Подготвя се повторение на случилото се в Руанда и международната общност е длъжна да го предотврати", каза тя, визирайки геноцида в Руанда от 1994 г., при който загинаха 800 хил. души.
Президентът на Южен Судан Салва Киир отхвърли обвиненията на ООН, като заяви пред Ройтерс, че в страната няма етническо прочистване.
Тази година бе сформирана тричленна комисия за разследване, която ще изнесе доклад по темата на Съвета по човешките права на ООН следващия март. Подобни разследвания в Северна Корея и Еритрея завършиха с призиви за отнасяне на случаите до Международния наказателен съд в Хага, но нито едно от обвиненията не достигна до съда.
Южен Судан бе погълнат от гражданска война през по-голямата част от кратката си история. Страната обяви независимостта си през 2011 г., но съперничеството между президента и неговия заместник доведе до избухването на война две години по-късно. Двамата подписаха крехко мирно споразумение миналата година, но боевете и нападенията над цивилни продължават. Голяма част от проявите на насилие са на етническа основа.
Над 1.1 млн. души са избягали от страната, а повече от 1.8 млн. са били изселени, се посочва в изявлението на Салва Киир.
Комисията е чула "множество разкази за открити тела по основните пътища, за страшен глад и хора, които ежедневно бягат в съседните страни".
Международната общност трябва да ускори процеса по разполагането на 4 хил. души от регионални сили за защита, да осигури достъпа им до райони извън столицата Джуба. В Южен Судан спешно трябва да бъде отворен и съд, който да разследва случаите на нарушаване на човешките права, препоръчва комисията.


description: Когато става въпрос за промените в климата, Доналд Тръмп изпраща разнопосочни и неясни сигнали за това дали или как ще се опита да забави бързо покачващите се температури и повишаването на морското равнище на земята. Първо определи глобалното затопляне като "пълна китайски измислица", после ги припозна като "реална сделка" и накрая обяви "никой не знае", с което държи и досега световните лидери, учени и еколози в паника и тревога.

title: Тръмп и мъгливите му сигнали за климата

maintext:
Фотограф: Carlo Allegri
Когато става въпрос за промените в климата, Доналд Тръмп изпраща разнопосочни и неясни сигнали за това дали или как ще се опита да забави бързо покачващите се температури и повишаването на морското равнище на земята.
Първо определи глобалното затопляне като "пълна китайски измислица", после ги припозна като "реална сделка" и накрая обяви "никой не знае", с което държи и досега световните лидери, учени и еколози на тръни.
"Ефектът от президентството на Доналд Тръмп за околната среда може да не е толкова катастрофален, както се опасяват редица световни лидери, учени и еколози," коментира известният британски икономист Никълъс Стърн, цитиран от британския вестник "Гардиън". Стърн се прочу с доклада си за ефекта от климатичните промени, публикуван пред 10 години, който
беше признат като забележителен анализ за икономическите опасности от глобалното затопляне .
Все още е трудно да се предположи каква ще бъде точно политиката на Тръмп, но Стърн препоръчва фокусът да се насочи към положителните неща, които новият държавен глава казва за промените в климата, а не върху лошите.
Откакто беше избран за държавен глава на САЩ, Тръмп се срещна с видни активисти за борба с климатичните промени Ал Гор и Леонардо ди Каприо. Загатна също, че дъщеря му Иванка Тръмп има особен интерес към проблема и би могла да бъде негов съветник по този въпрос. В същото време назначи видни лица от петролната индустрия в кабинета си, някои от тях дават заявки за обръщане на политиката за овладяване на вредните емисии.За пример икономистът дава изявлението на Тръмп пред "New York Times" от миналия месец, в което казва, че има "някаква връзка" между човешката дейност и промените в климата, с което отстъпва от предишните си публични твърдения, че промените в климата са "измислица на китайците", с която Китай цели да навредят на икономиката на САЩ.Природозащитниците, зелените неправителствени организации и учени засега остават силно притеснени и песимистични за бъдещата политика на администрацията на Тръмп. Видният климатолог Майкъл Ман дори заяви, че президентството на Тръмп "може да довърши климата", а проф. Кевин Тренберт от Националния център за атмосферни изследвания на САЩ обяви избирането му за "пълна катастрофа за планетата".Показателно за сериозните притеснения е фактът, че след изборите има ръст в даренията за американските зелени групи.Изборът на Тръмп на главния изпълнителен директор на "Exxon Mobil" Рекс Тилерсон като предпочитана кандидатура за държавен секретар, притесни сериозно еколозите. Компанията му дава милиони за контракампания срещу науката за климата и твърденията, че няма връзка между изкопаемите горива и глобалното затопляне.Стърн е по-оптимистично настроен за номинацията на главния изпълнителен директор на Exxon като главен дипломат на Тръмп и напомни, че петролният бос се е застъпил за данък върху въглеродните емисии като контролиращата мярка, а компанията му вече подкрепя науката за климатичните промени.Икономистът напомня, че отделните държави и градове ще могат да предприемат действия по промените в климата, дори ако федералното правителство не припознава тези политики като приоритет. Той се позова на примера на Онтарио, Канада, който драстично намали вредните си емисии в момент, когато дясно правителство на Стивън Харпър даде на заден в политиките по климата.Повод за надежда е и ситуацията в Калифорния, която надмина Франция като шестата по големина икономика в света през тази година, и обеща да намали въглеродните емисии с 40% до 2030 г.Оптимистична е и заявката на други държави, които твърдят публично, че нямат намерение да се откажат от ангажиментите си от климатичното споразумение в Париж от декември миналата година. По думите на икономиста, ако САЩ се откаже да бъде сред водещите държави в борбата с климатичните промени, други страни ще поемат ръководството, например Китай. Стърн напомни още, че пазарът в момента работи срещу най-замърсяващите изкопаеми горива.В същото време Стърн обаче предупреди, че еколозите трябва да останат бдителни. "Те трябва да бъдат внимателни и да останат нащрек. Трудни времена са."


description: "Гражданска отговорност" е задължителна и за жп превозите.

title: Застраховката на фирмата, чийто влак дерайлира в Хитрино, е в "Булстрад"

maintext:
[Пресцентър на МВР]
Фирмата - собственик на дерайлиралия при гара Хитрино влак има застраховка в "Булстрад". Това потвърди за "Дневник" Анюта Денкова от застрахователното дружество. Тя обаче отказа да коментира какво е покритието на застраховката и кога ще стане известно какво ще покрие тя.Денкова само потвърди, че влак, превозващ опасни товари, не може да тръгне без да има застраховка "Гражданска отговорност". Тя обясни, че Кодексът за застраховането забранява на застрахователите да коментират застраховките на клиентите си, освен ако клиентът не е дал изрично писмено разрешение. Денкова отказа и общи въпроси как се действа по принцип в подобна ситуация, тъй като в момента никаква информация не може да се коментира с медиите.Тя обясни само,След това следва оценяване на щетите и какво покрива застраховката."Дневник" не успя да се свърже с управителя на "Булмаркет" Станко Станков, който не отговаряше на мобилния си телефон днес за неговия коментар за застраховките на компанията.Разговоряхме с Николай Генчев от "Уника" - фирмата беше застраховател на загиналите 15 души след взрива в завода край Горни Лом през октомври 2014 г. Той отказа да коментира случая в Хитрино. Но разказа, че при инцидента в Горни Лом казусът за застрахователите е бил, че е нямало останки от загиналите. По тази причина по закон те се обявяват за безследно изчезнали и текат процедури, докато се извадят актове за смърт, което отнема време.и да не изплаща обезщетение, докато няма актове за смърт, обясни Генчев. Фирмата, в която той работи обаче е направила друго - седмицата след инцидента е изпратила екипи със специалисти и юристи. Те заедно с изпълнителния директор на завода са обиколили всички села и всички семейства на пострадалите. В разговор с хората са разбрали кои са наследниците на загиналите, защото документи е нямало кой да им даде. И към 10-тия ден са изплатили авансово половината сума "на честна дума", а в рамките на още една седмица са изплатили и цялата сума."Това е поведението, което мислим, че се очаква от нас, а не да стоим и да чакаме всички документи, две-три години да се издадат актовете за смърт". Генчев каза, че сумата е била голяма - над 800 хил. лв. и не е било въпрос само на социална отговорност със символична сума.Експерти обясниха пред "Дневник", чеКоментираха обаче, че при такъв сложен инцидент има нужда от технологично време, дори и ако изпратят свои екипи на място. Но ако се чака първо да приключи разследването, ще отнеме много повече време."Гражданска отговорност", която по закон всеки превозвач на опасни товари сключва, трябва да покрие всички материални и нематериални щети като разрушена инфраструктура, съборени сгради, спасителни работи, както и при убити и ранени хора. Това обаче зависи и от лимитите на застраховките, които са различни, казаха експертите.


description: Критериите за подреждане на депутатските листи за следващите парламентарни избори са на път да предизвикат конфликти в БСП. Едно от предложенията, което ще бъде обсъждано от Националния съвет на "Позитано" 20 в събота, е на партийните организации да бъде препоръчано да не издигат депутати, които имат три пълни мандата в парламента, научи "Дневник".

title: БСП е на път да се изпокара за депутатските листи

maintext:
Корнелия Нинова
Фотограф: Юлия Лазарова
Критериите за подреждане на депутатските листи за следващите парламентарни избори са на път да предизвикат конфликти в БСП. Едно от предложенията, които ще бъде обсъждано от Националния съвет на "Позитано" 20 в събота, е на партийните организации да бъде препоръчано да не издигат депутати, които имат три пълни мандата в парламента, научи "Дневник". Такава промяна в устава на БСП бе лансирана от лидера Корнелия Нинова, но дори и да бъде приета от конгреса през февруари, няма да бъде регистрирана в съда за евентуалните избори напролет.Така на партийните организации се очаква да бъде препоръчано да не включват в кандидатските листи "ветерани в парламента". Ако препоръката не се спази, Изпълнителното бюро ще може да предложи редакции на Националния съвет, който ще трябва да утвърди листите през февруари. В БСП има мнения, че мандатността е спорен критерий, тъй като последните три парламента не са изкарвали пълния си мандат. Социалисти смятат, че ако такава бъде въведена за депутатите, трябва да има и за кметовете и за общинските съветници.Има и мнения, че някои от дългогодишните депутати сами ще откажат нов мандат. С повече от три пълни мандата са бившият лидер Михаил Миков, бившият му заместник Янаки Стоилов, както и депутатите Ангел Найденов и Георги Божинов.На партийните организации ще бъде препоръчано да номинират за депутати значими фигури от конкретния регион, както и хора, които не са членове на БСП. Конференциите, на които ще се правят номинациите, започват от 1 януари и трябва да приключат до 4 февруари. След това листите ще бъдат утвърждавани от Националния съвет.


title: Делото за цената на билета за градския транспорт в София не тръгна

maintext:
Фотограф: Цветелина Белутова
Делото, което е заведено срещу новата цена на билета за еднократно пътуване и за талоните в София, не започна, тъй като един от жалбоподателите бе нередовно призован.От 1 юни цената на единичния билет в София се повиши от 1 лв. на 1.60 лв.Срещу решението на Общинския съвет на столицата бяха подадени 43 жалби, които са обединени в едно дело. Към тях днес искаха да се присъединят още четирима души. Съдът отказа на един от тях, тъй като той вече е опитвал и производството спрямо него е прекратено, а на другите указа да платят държавна такса и да посочат правния си интерес и акта, който обжалват.Адвокат Милка Христова, която е общински съветник от БСП заяви, че представлява седем жалбоподатели и причината за обжалването им е, че липсвали точни правни основания за увеличаване на цената на билета, а мотивите на общината били голословни, необосновани и вътрешно противоречиви.От своя страна адвокат Георги Георгиев, представител на СОС, изрази увереност, че делото ще бъде спечелено от тях и заяви, че увеличаването на цената е с цел да се ограничат гратисчиите и то почива на три документа. Той коментира още, че ако евентуално делото бъде загубено от общината, тя няма да дължи обезщетение на всички ползватели билета с новата цена поради тълкувателно решение на ВАС.Следващото заседание е насрочено за 10 февруари 2017 г. в опит делото да започне по същество.


description: Транспортът в Атина ще бъде изцяло блокиран, болниците ще обслужват единствено спешни случаи.

title: Гърция днес е блокирана от 24-часова обща стачка срещу мерките за икономии

maintext:
Фотограф: Alkis Konstantinidis
Държавният и частният сектор в Гърция днес е парализиран заради 24-часова обща
стачка
, предаде БТА.
Транспортът в столицата Атина ще бъде изцяло блокиран, няма да работят и пристанищните служители. Болниците пък ще обслужват само спешни случаи.
В цялата страна ще се състоят протестни
работещите масово да участват в митингите.
Предизвикателствата, пред които са изправени работещите са много и постоянни и за сетен път сме изправени пред абсурдни изисквания на кредиторите, а болезнените решения на правителството са насочени директно срещу трудовите права на всички, се казва в декларация на синдикатите.
В Гърция вчера стачкуваха работещите в държавните и частни медии. Заради протестите всички електронни издания в страната бяха спрели да излъчват новини. От края на миналата седмица, с малки прекъсвания, пък стачкуват пристанищните работници в страната,
демонстрации. Двата най-големи синдиката в Гърция, които са организатори на стачката, призоваха


description: Българската православна църква отбелязва на 9 декември зачатието на Богородица от нейната майка - Света Анна.

title: Християните почитат Света Анна

maintext:
Фотограф: Надежда Чипева
Имен ден днес празнуват: Анна, Ана, Анка, Анко, Ани.
Българската православната църква почита на 9 декември зачатието на Богородица от нейната майка Света Анна.Света Анна (от староеврейската дума Hannah - благодат) е смятана за закрилница на семейството и майчинството, на девиците и вдовиците.Според Протоевангелието на Яков праведните Йоаким и Анна дълго време нямали деца. Желанието и молитвите им към Бога били толкова искрени, че той се смилил над тях и изпълнил молбата им. Един ден, докато Анна работела в градината, при нея се явил ангел и казал: "Анно, ще родиш дъщеря и ще я наречеш Мария!". След девет месеца – на 8 септември , се родила бъдещата майка на Иисус.В народните обичаи 9 декември е свързван и с поврата в природата и новото начало. Според фолклора в нощта срещу празника Анино зачатие (известен още като Зимна Св. Анна) най-силно "хващат" заклинанията, прокобите и магиите. Тогава магьосници, вещици и врачки правят заклинания за раздяла, болест и смърт. Затова и строго се спазват различни забрани: жените не трябва да работят нищо, не бива да пипат вълна, за да не се разболеят децата и добитъкът; мъжете не бива да излизат от селото, защото по поляните играят самодивите и видят ли мъж, го отвличат.Според обичая момите засяват в плитък съд, обикновено ново гърне, пшеница с вода, и наричат: ако до Васильовден покълне, момичето ще се омъжи през годината.


title: Кабинетът отмени тавана за доплащане на лекарствата

maintext:
Фотограф: Цветелина Белутова
Министерският съвет прие изменение в Наредбата за условията, правилата и реда за регулиране и регистриране на цените на лекарствените продукти. С нея се отменя правилото, по силата на което за лекарствените продукти, включени в Позитивния списък, не може да се начислява доплащане от пациента, по-високо от 60 на сто от цената на най-евтиното подобно в групата.Така членовете на кабинета потвърдиха намерението на ресорния министър в оставка Петър Москов , който оттегли нововъведението, което трябваше да влезе в сила от 2017 г. Междувременно ведомството направи допълнителен анализ, който е показал, че заради мярката от пазара могат да изпаднат много медикаменти и доставчици и да се застраши многообразието и достъпа до лекарствени продукти.Идеята беше да не може да се начислява доплащане от пациента, по-високо от 60 на сто върху стойността на опаковка, изчислена върху референтната стойност на лекарствения продукт в съответната група медикаменти, или с други думи - най-евтиното от няколко лекарства с еднакво действие, но на различни производители. Ако обаче доплащането за някой медикамент след това изчисление надхвърли тавана от 60%, лекарството няма да бъде покривано изобщо от касата и ще се плаща изцяло от пациента.Анализът показа, че голяма част от сега съществуващите лекарствени продукти на българския пазар няма да могат да отговорят на изискванията и ще бъдат изтеглени от него. Това от своя страна може да доведе до компрометиране на започналото лечение или до неговото преустановяване,се казва в мотивите на днешното правитгелствено решение.Отмяната на правилото е необходима с оглед запазване на многообразието от лекарствени продукти на българския пазар, съответно широк кръг на избор на лечение от страна както на лекуващия лекар, така и на пациента. Допълнително положително въздействие ще се реализира и по отношение на запазване на основните принципи на свободна конкуренция между стопанските субекти, съобщава правителствената пресслужба.


title: КТ "Подкрепа" иска премахване на месечната такса в частните пенсионни фондове

maintext:
Фотограф: Юлия Лазарова
о данни от третото тримесечие на тази година а
КТ "Подкрепа" иска да се премахне таксата от 4.5% върху всяка месечна вноска, внасяна от осигуряващите се в частните пенсионни фондове. Според президента на конфедерацията Димитър Манолов за тези пари хората не получават абсолютно никаква услуга, съобщава БТА.Синдикатът иска да отпадне и задължителното събиране на инвестиционната такса от 0.9 на сто годишно и начисляването ѝ само върху положителен финансов резултат. "Тази такса се събира ежегодно върху всички пари на осигурените лица, а не само върху доходността", уточни Манолов.Такси се събират и когато пенсионните дружества работят на загуба и активите на фондовете намаляват, както беше през кризисната 2008 година, припомнят от КТ "Подкрепа". Синдикатите са изчислили, че всички удържани такси през 2002 г. са били в размер на 12.4 млн. лева, а за 2015 г. която е последната отчетена, тези такси вече са в размер на 140.4 млн. лева. Увеличението се дължи на факта, че работещите продължават да внасят вноски в пенсионните фондове, върху които се начисляват такси."Пктивите на частните пенсионни фондове по всички фондове вече са 10.4 млрд. лв. Начислените и удържани такси върху тези пари са почти един милиард лева, или доходност от 8.75 на сто за частните фондове. Тази доходност е сравнима само с търговията с наркотици", каза Димитър Манолов.КТ "Подкрепа" иска още висшите мениджъри на пенсионноосигурителните дружества, които управляват осигурителни средства, да декларират възнагражденията си пред Сметната палата.


description: Специализираната прокуратура внесе в Специализирания наказателен съд обвинителен акт за тероризъм срещу Иван Захариев. Той е с двойно гражданство - българско и австралийско, като е роден във Виетнам.

title: Обвиненият в тероризъм българин се изправя пред съда

maintext:
Днес прокуратурата внесе обвинителен акт срещу Иван Захариев за тероризъм. Той бе задържан в края на септември.
Фотограф: Юлия Лазарова
Иван Захариев, който е обвинен за тероризъм се изправя пред съда, съобщава пресцентърът на прокуратурата. Днес Специализираната прокуратура внесе в Специализирания наказателен съд обвинителен акт срещу мъжа, с двойно гражданство - българско и австралийско, роден във Виетнам.Според държавното обвинение в периода от 4 юли до 19 септември 2016 г. Захариев се е обучавал да стреля с огнестрелно оръжие, включително и с автомат "Калашников". Това той правел в столичния стрелкови клуб "Левски" и в пловдивския стрелкови комплекс "360 градуса" в с. Войводино. Целта му според прокуратурата била да извърши престъплението тероризъм като придобитите умения използва за убийства и тежки телесни повреди, за да създаде смут и страх в населението. Захариев бе задържан на 20 септември 2016 г. при специализирана операция на ДАНС, ГДБОП и СДВР. Според обвинителния акт обвиняемият се е подготвял в България за включване във въоръжена терористична групировка в Сирия и участие в реални бойни действия срещу армията на Башар ал Асад. Според доказателствата през 2013 г. Захариев отишъл в Сирия с желанието да се включи в терористична групировка, но не е бил приет заради липса на бойна подготовка.Захариев достигнал до Сирия със самолети от Сидни, Австралия, през Сеул, Южна Корея, Истанбул и град Хатай, Турция. Той е поддържал контакт пред социалната мрежа "Фейсбук" с човек с инициали "ST", който прехвърлял хора от Турция в Сирия. В покрайнините на Хатай, Захариев попаднал в скривалище с други хора, тръгнали към Сирия и описани от самия него като "бойни другари". Заедно с тях той бил преведен в Сирия и настанен в база на Свободната сирийска армия, пише в съобщението на прокуратурата.Там веднага започнало обучението му да борави с автомат "Калашников", но престоят му в Сирия се оказал кратък, заради липса на бойна подготовка. За да я придобие, той се върнал в Австралия, но там обучението по стрелба се оказало скъпо. По- късно заминал за Мароко, откъдето през пролетта на 2016 г. пристигнал в България - проучил, че тук е доста по-евтино обучението в стрелба, аргументира се държавното обвинение.В България Иван Захариев се настанил в дома на баща си в София. В столичния стрелкови клуб той се обучавал с помощта на инструктор да борави и стрелял единствено с пистолет, тъй като стрелба с "Калашников" не се предлагала. Обучението си с автомат започнал в комплекс "360 градуса", като често настоявал да стреля отблизо, поискал и да вземе 5 неизстреляни патрона. По време на тренировъчна стрелба доближил мишената и от упор изстрелял последните два куршума.Пред чужд гражданин, с когото се запознал в софийската джамия "Баня Баши", Захариев говорил за ДАЕШ, както и че трябва да се ходи в Сирия и да се бият с другите. Заявил, чe обича ДАЕШ и познава човек от Турция, който организира заминаването за членство в организацията.Според прокуратурата извършеното от Захариев престъпление се доказва от разпити на свидетели, разпознавания, експертизи, както и от иззети вещи от дома на баща му. Там са намерени използвана мишена за стрелба, гилзи, нож в калъф, литература на чужд език. Дактилоскопската експертиза по делото доказва, че вещите са ползвани от Захариев.Компютърно-техническа експертиза от лаптопа му показала, че в него се намират файлове с пропаганда: "нуждата да бъде напълно отречена западната цивилизация, без да се отказват материалните обекти, свързани с нея, тъй като те представляват продукт на научното и технологично развитие". Открита е информация, според която след падането на режима на Асад: "могат да бъдат освободени и други мюсюлмански страни, страдащи от тирания и несправедливост".Захариев редовно е посещавал сайтове със статии и видео клипове за групировките Джабхат Ал Нусра и Ислямска държава. От лаптопа му са разглеждани сайтове, описващи успехите на групировките срещу войските на Башар Асад, където последните са наричани терористи. Обвиняемият е гледал клипове за съвременните джихадисти. За това как да се наложи ислямът радикално и напълно. Изследването на интернет активността на Захариев показало посещение на сайтове с данни, свързани с обучение в стрелкова подготовка и предлагане за продажба на оръжие. Разглеждал е видео клипове, свързани с употребата на автомат "Калашников". Търсил е информация за пистолет "Глок". При изследване на скайп-комуникацията на Захариев, са намерени негови писма до джихадисти.Той е бил в контакт с човек, вербувал американски граждани за бойци на "Ислямска държава", мотивира се още прокуратурата. При изследване на съдържанието на намерената в дома му литература - книгите "Тъмната страна на християнската история", "Митът за ислямското варварство и неговите цели", "Изложение относно неверието на този, който помага на американците" е установено, че е напълно възможно те да повлияят за подсилване и укрепване на предходно установени поне на зачатъчно ниво нагласи за радикализиране /саморадикализиране.Към момента Захариев е в ареста, след като в началото на октомври съдът му наложи най-тежката мярка за неотклонение "задържане под стража". Предстои съдът да насрочи разглеждането на делото.


title: ГЕРБ прогнозира много тежки преговори с Реформаторите за кабинет

maintext:
Бойко Борисов и Божидар Лукарски
По неофициална информация промяната в позицията на министър-председателя е настъпила след среща в тесен кръг в петък вечерта, на която е обсъждано поведението на ГЕРБ. Участници в нея са били министри и членове на ръководството на управляващата партия. Основното послание след разговорите, което близките до Борисов политици, а впоследствие и той самият лансираха, беше, че той не може да ръководи Министерски съвет, който не е съставен с мандата на партията му.
Преговорите с Реформаторския блок, който държи последния мандат за съставяне на правителство в рамките на този парламент, ще са много тежки, прогнозира председателят на парламентарната група на ГЕРБ Цветан Цветанов в интервю за БНТ в неделя.Официалните разговори са насрочени за понеделник, а Реформаторите са си поставили срок до вторник да върнат на президента мандата, независимо дали ще е изпълнен.Досегашният коалиционен партньор на ГЕРБ взе мандата във вторник и по инициатива на СДС реши да направи опит за кабинет въпреки трудностите да му осигури подкрепа. Знак, че опитът може да бъде успешен, се появи в четвъртък, когато премиерът в оставка Бойко Борисов даде да се разбере, че може да участва, като обяви пред медиите в Брюксел, че си заслужава усилието да се продължи животът на Народното събрание , за да се приемат поисканите в националния референдум през ноември промени в избирателната система. ГЕРБ и дясната коалиция веднага започнаха неформални разговори и от двете страни се надпреварваха да уверяват, че шансовете за съставяне на кабинет нарастват . В събота председателят на СДС Божидар Лукарски отправи директна покана към управляващата партия новият кабинет да запази изцяло състава на настоящия . Няколко часа по-късно обаче Борисов рязко смени тона и се върна към първоначалната си позиция - че няма да бъде премиер с мандата на друга политическа сила, министри на ГЕРБ няма да участват и единственото, което може да обещае, е подкрепа за политиките, записани в коалиционното споразумение за досегашното управление.През властта се влиза през официални вход и с достойнство, а не с апаратни игри, коментира днес пред БНР вицепремиерът Томислав Дончев. Той допълни, че най-важните въпроси, от които зависи евентуална подкрепа на ГЕРБ за кабинет на Реформаторите, са приоритетите му и времевият хоризонт на управлението. Хоризонт от две години - до края на мандата на този парламент, ми се струва напълно нереалистичен, но живот от няколко месеца, докато се приемат промените в изборното законодателно, е постижим, каза Дончев.По-рано Цветан Цветанов пък коментира, че основният въпрос, който може да спъне постигането на съгласие, е изискването на Обединените патриоти (НФСБ, ВМРО и "Атака") за увеличение на минималните пенсии на 300 лв. ГЕРБ категорично не приема подобна идея с аргумента, че тя ще се отрази негативно на стабилността на пенсионната система. Именно това условие беше изтъкнато като официалната причина управляващата партия да откаже на Патриотите преговори за съставяне на кабинет с мандат от тяхно име. В същото време вчера от името на СДС Божидар Лукарски декларира, че е готов да приеме искането за пенсиите, и изрази оптимизъм, че може да се постигне консенсус по темата с останалите формации от управляващото мнозинство. Той допълни, че подкрепя и останалите условия на Патриотите - затягане на границата срещу бежанската вълна и борба с битовата престъпност.Въпреки анонса на мандатоносителя третият потенциален партньор в бъдещо управление - Обединените патриоти, даде разнопосочни сигнали за евентуалното си участие. Лидерът на ВМРО Красимир Каракачанов заяви, че не вижда шанс за нов кабинет и няма смисъл да се удължава животът на парламента, за да се правят напълно неприемливи промени на законодателството към мажоритарен вот.В разпратена до медиите позиция по-късно НФСБ обяви, че се разграничава от мнението на Каракачанов , без да уточнява по кои въпроси, и го обвини в "партиен егоизъм и рушене на коалиционните отношения". До момента "Атака" по никакъв начин не е заявила позиция по преговорите.На фона на задочната размяна на реплики между Патриотите тази сутрин Цветан Цветанов обяви, че ГЕРБ има "изключително конструктивен диалог" с трите формации в коалицията.


description: Кевин Спейси, Джулия Робътс и Робърт де Ниро играят в най-намразените от критиката заглавия, където попада и екшън, сниман у нас.

title: И най-лошите филми на 2016 г. са...

maintext: Комедията "Девет живота", в която Кевин Спейси от зает шеф се превръща в домашна котка, е най-лошия филм на 2016 г., предаде БТА, позовавайки се на "Бизнес инсайдър". Класацията е направена въз основа на филмите с най-лоши оценки в сайта-агрегатор за журналистически рецензии "Метакритик". Един от отзивите за филма със Спейси е: "През 87-те мъчителни, безрадостни минути, филмът би могъл да накара и най-големия любител на котките да ги намрази".На второ място е Драмата "Денят на мама" с Джулия Робъртс на режисьора Гари Маршал, познат с филми като "Денят на влюбените" и "Новогодишна нощ". "Денят на майката" е кинематографичният еквивалент на това да разлееш горещо кафе върху майка си, докато й носиш изгорял тост за закуска в леглото", пише филмов критик за него. Челната тройка на срамната класация допълва комедията "Ох, на дядо!", в която Зак Ефрон е в ролята на внук на разкрепостения си, жаден за приключения дядо, изигран от Робърт де Ниро.Сред паденията на големите актьори и режисьор се нарежда и "Море от дървета" на Гюс Ван Сант. Драмата с носителя на "Оскар" Матю Макконъхи бе освиркана шумно, когато миналата година направи премиерата си в Кан.В нея американецпристига в Япония, за да приключи с живота си в прочутата гора на самоубийците, където срека местен човек. "Дори и Матю Макконъхи не може да спаси сълзливата, аматьорска история, която се закопава все по-дълбоко, докато напредва", гласи един от отзивите."Боговете на Египет" е епична - епична катастрофа", гласи коментар за приключенския екшън, заел девета позиция в класацията. Режисьор е Алекс Прояс, а Джерард Бътлър изпълнява една от главните роли. Актьорът е главно лице и в още една продукция, попаднала в класацията под номер 14 - "Код: Лондон". Това е продължението на "Код: Олимп" и голяма част от него е снимана в България.В списъка на най-лошите филми за годината попаднаха заглавия като биографичната кинопродукция за Нина Симон "Нина", адаптираният по компютърните игри "Уоркрафт", и много продължения на известни филми - "Денят на независимостта: Нова заплаха", "Зулендър 2", "Ледена епоха: Големият сблъсък" и "Алиса в Огледалния свят".


title: Дяков: Съжаляваме, че изпуснахме велика победа

maintext:
Показахме, че не сме лоши футболисти и не трябва да ни подценяват, каза Дяков след равенството 2:2 в Париж
Капитанът на "Лудогорец" Светослав Дяков заяви, че всички в отбора съжаляват за изпуснатата победа при гостуването на ПСЖ в Шампионската лига. Той обаче изрази задоволство, че отборът е изпълнил задачата да спечели битката с "Базел" за третото място и участие в Лига Европа напролет."Яд ни е, защото с оглед развитието на мача можеше да победим", каза Дяков пред bTV Action. "Лудогорец" водеше с 2:1 до 92-ата минута, но гол на Анхел ди Мария донесе точка на ПСЖ. Парижани останаха втори зад "Арсенал" в група А, а "Лудогорец" продължава европейското си участие след три равенства и три загуби."Факт е, че ПСЖ имаше доста положения и игра много добре, но можеше да спечелим. Най-важното е, че изпълнихме целта си и сме първият български отбор, който излиза от групите на Шампионската лига.""Натрупахме доста самочувствие. Играем добре и показахме, че не сме лоши футболисти и никой не трябва да ни подценява", завърши той.


title: Комисията по конфискация ще започва проверка при несъответствие от 150 хил. лв.

maintext:
Фотограф: Юлия Лазарова [Днвеник]
Депутатите приеха на второ чете днес изменения в Закона за отнемане на незаконно придобито имущество, според които се намалява прага на несъответствие между имущество и доход на проверявания за започване на производство от Комисията за отнемане на незаконно придобито имущество (КОНПИ). Досега то бе 250 хил. лв., а след промените стана 150 хил. лв.КОНПИ образува производство при обосновано предположение, че дадено имущество е незаконно придобито. То е налице, когато след проверка се установи значително несъответствие в имуществото на проверявания.Според промените, приети от парламента днес,10 % пък ще отиват за повишаване на квалификацията и за стимулиране на служителите на комисията.Когато комисията извършва проверка вече ще може да иска обяснения и сведения от проверяваното лице. Депутатите обаче не приеха идеята на вносителя членовете на комисията да могат да осъществяват претърсване и изземване по реда на Наказателно- процесуалния кодекс.Освен товакакто и от Националния статистически институт предоставяне на информация за годишните финансови отчети на юридическите лица, представляваща статистическа тайна.След измененията членовете на комисията няма да имат право на повече от два последователни мандата. Прокурорите, които наблюдават разследването по престъпления, за които се активира комисията за отнема на имуществото на обвиняемия, вече няма да са длъжни да я уведомяват незабавно за образуваните досъдебни производства.както и когато то се възобнови. Прокурорите трябва да уведомяват комисията и когато внесат обвинителния акт в съда и при наложени обезпечителни мерки върху имуществото на обвиняемия.Ако КОНПИ реши да прекрати производството по преписка, ако от събраните доказателства не се установи или не може да се направи обосновано предположение, че имуществото е незаконно придобито, тя вече може да уведоми НАП, за да извърши тя своя проверка.


description: Радан Кънев определи себе си като "най-разпознаваемия десен политик в България след Бойко Борисов".

title: ДСБ се кани да напусне групата на Реформаторите при нов кабинет

maintext:
Радан Кънев
Фотограф: Юлия Лазарова
Радан Кънев определи себе си като "най-разпознаваемия десен политик в България след Бойко Борисов", като направи уточнението, че е спорно колко десен е Борисов и че той така и иначе е част от миналото на българската политика. "Големият въпрос е какво идва след него. Ще допуснем ли след него да дойдат БСП, да дойдат ДПС и популистки формации, или ще успеем да развием истинска дясна политика в България след края на фалшивата ера "Борисов", каза Кънев.
Депутатите от ДСБ ще обсъдят с колегите си от Гражданския съвет да напуснат парламентарната група на Реформаторския блок, ако се постигне сделка между ГЕРБ, Реформаторите, Патриотичния фронт и "Атака" за съставяне на правителство в този парламент. Това обяви във Варна лидерът на ДСБ Радан Кънев, цитиран от dariknews.bg.Той подчерта, че ДСБ няма да подкрепи такова "трикаджийско правителство", което отдалечава страната от целта за Нова българска република.


description: Реформаторския блок ще се срещне с ГЕРБ още следващата седмица, преди лидерите му да решат дали ще вземат мандат за съставяне на правителство в рамките на този парламент.

title: Реформаторите първо ще говорят с ГЕРБ, преди да вземат решение за мандат (видео)

maintext:
Румен Христов
Фотограф: Надежда Чипева
следващата седмица
Реформаторския блок ще се срещне с ГЕРБ още следващата седмица, преди лидерите му да решат дали ще вземат мандат за съставяне на правителство в рамките на този парламент, каза заместник-председателят на СДС Румен Христов, след заседание на Изпълнителния съвет на коалицията."Обсъдихме обстановката в страната и около България. Ние съжаляваме, че Бойко Борисов върна мандата. Трябваше да се продължи започнатото от правителството и коалицията в която участваме и ние", каза Христов. Той добави, че Блока няма никакво решение, тъй като не е в хипотеза на връчен мандат. Христов добави, чеще търсят среща с Бойко Борисов, който пожела да чуе какво ще кажат Реформаторите за възможността да получат третия мандат от президент Росен Плевнелиев. Не говорим за правителство, говорим за мнозинство, дали ще има такова в парламента за формиране на правителство, добави Христов. В Блока ще имат още заседания преди да вземат решение.Няма категорично мнозинство, но няма и категорични крайни позиции, каза Христов за разногласията в РБ за взимане на мандат, но не уточни кои от партиите в коалицията са "за" и кои са "против".Днес премиерът в оставка Бойко Борисов върна мандата за съставяне на правителството на президента Росен Плевнелиев . Очаква се, че в четвъртък президентът ще връчи мандат на лидера на БСП Корнелия Нинова, която предварително заяви, че ще го върне. Президентът трябва да връчи още един – трети мандат, на политическа сила от парламента по свой избор. От Патриотичния фронт изявиха желание да съставят кабинет, но по всяка вероятност Плевнелиев ще връчи третия мандат на Реформаторите. В Конституцията, не е указан срок в който той трябва да връчи третия проучвателен мандат. За да стане факт, новото правителство трябва да бъде гласувано и от парламента.


title: Построено - фотогалерия - Dnevnik.bg

maintext:
1/3 снимки в галерията В Стария град в Пловдив беше изграден част от нов /стар/ тротоар с приблизителни размери 1 м на 2 м. Крупният ремонт отне близо седмица.
Фотограф: Venelin Slavchev


title: Радев и Йотова обсъдиха политическата ситуация у нас с посланиците от ЕС

maintext:
Новоизбраните президент Румен Радев и вицепрезидент Илияна Йотова са провели работна среща с посланиците на държавите членки от Европейския съюз (ЕС), Швейцария и Норвегия.
[фейсбук]
йския съюз (ЕС), Швейцария и Норвегия в рамките на словашкото председателство. Информация за срещата бе качена на профила на Радев във Фейсбук.
Новоизбраният президент Радев е изразил надежда, че след встъпването му в длъжност отношенията с европейските партньори ще продължат в дух на приемственост, диалог и сътрудничество.
Новоизбраните президент Румен Радев и вицепрезидент Илияна Йотова са провели днес работна среща с посланиците на държавите - членки на ЕвропеПо време на разговора Радев и Йотова са представили приоритетите на президентската институция. С посланиците са били обсъдени актуалната политическа ситуация в страната, както и въпроси от регионалния, европейския и международния дневен ред.


description: През последните години, включително по времето на Орешарски, реалната власт се държи от тримата шишковци - Цацаров, Пеевски и Борисов. През 2016 г. тази дебелашка коалиция се разпадна и това е голяма промяна Лидерът на ДСБ Радан Кънев в интервю за Дарик радио

title: Цитат на деня: През 2016-та рухна коалицията на тримата шишковци

maintext:
Радан Кънев
Фотограф: Юлия Лазарова
"През последните години, включително по времето на Пламен Орешарски, реалната власт се държи от Сотир Цацаров, Делян Пеевски и Бойко Борисов" - така в ефира на Дарик радио лидерът на ДСБ Радан Кънев обясни какво има предвид, използвайки израза "тримата шишковци".Минута по-рано той посочи, че едно от качествата, които партията му ще търси сред бъдещите си кандидат-депутати ще бъде "способността да казват "Не" на тримата шишковци"."През 2016 г. се разпадна тази дебелашка коалиция, която беше страшно мощна, и това е голяма промяна", посочи Кънев. Той нарече "перверзен съюз" ситуацията, в която "уж проевропейското дясно крепеше схемите на Пеевски и Цацаров". Допълни, че важният въпрос е дали промяната ще бъде за добро или за лошо и допълни това зависи от обществото.


description: Новият десен проект ще е готов навреме за изборите. Той трябва да даде силен премиер и да извърши същинско преучредяване на българската република, смята Кънев.

title: Радан Кънев няма да подкрепи, но няма и да пречи за мандат на Реформаторите

maintext:
Фотограф: Юлия Лазарова
Лидерът на ДСБ Радан Кънев заяви, че партията му няма да подкрепя, но няма и да пречи при връчването на третия мандат за съставяне на правителство на Реформаторския блок. Според него Реформаторският блок, част от който бе и неговата формация, иска властта на всяка цена."Само те вярват, че трябва да се управлява на всяка цена. Нека пробват да направят правителство", заяви Кънев пред Би Ти Ви. По думите му обаче голямата отговорност е на ГЕРБ и затова е разумно Реформаторите да разговарят с партията на Бойко Борисов и да преценят дали искат тази отговорност.Според него Патриотичният фронт е наясно, че президентът Росен Плевнелиев няма да им връчи мандат и всичко, което са направили в последните седмици е предизборно говорене. ГЕРБ по думите му пък искат по-бързи предсрочни избори, за да спечелят повече гласове. "Борисов – булката беглец, захвърля властта, даедна му от народа, за да иска повече власт", обобщи Радан Кънев. Той попита как е възможно при 3% ръст на икономиката да има такъв протестен вот, който по думите му е и от представители на малкия и среден бизнес. "Тези 3% отиват в няколко лапи. Нищо не отива в обикновения човек", заяви лидерът на ДСБ.Кънев коментира и новия десен проект, който подготвя, като посочи, че той ще бъде готов "навреме за изборите". Обясни, че идеята е проектът да даде на България премиер, който е "силен, смел и реформаторски" и който да се пребори за свикване на Велико народно събрание, за да бъде променена Конституцията."Българската политическа и медийно-прокурорска среда е толкова отровна, че да убедиш човек (...) да влезе в калта и да се сбие за политическата власт е изключително трудно", заяви Кънев.Той посочи, че амбициозната му цел "изключва властта да се упражнява с такива като ДПС, БСП, ГЕРБ и Реформаторския блок 2". "Целта ни е едно същинско преучредяване на българската република", заяви Кънев.


description: Причината е в обновяване на системата за обработка на данни, което ще приключи вечерта на 19 декември.

title: Плащанията към ЕВН ще са невъзможни в следващите 4 дни

maintext:
Фотограф: Юлия Лазарова
В продължение на четири дни няма да са възможни плащанията към "ЕВН България" – на каса, по банков път или по интернет, съобщиха от електроразпределителното дружество, което оперира в Югоизточна България.Плащания няма да се осъществяват от 17.00 часа утре (15 декември) до 19 декември включително. Причината е в обновяване на системата за обработка на данни, което се извършва на два етапа – първият е бил на 10 и 11 декември, като техническите дейности са преминали успешно.От дружеството изтъкват, че са избрали периода на обновяването така, че да бъдат обхванати максимално много почивни дни, за да се намали възможно най-много и неудобството за клиентите. Обновяването на системата ще позволи по-бърза обработка на информация и данни, което е част от подготовката на компанията за работа на свободния пазар на електроенергия, се посочва в съобщението.


description: Енергийните гиганти E.ON SE, RWE AG, EnBW AG и шведската Vattenfall ABД вече заделиха около 17 млрд. евро за целта.

title: Собствениците на АЕЦ в Германия ще платят 23 млрд. евро за отпадъците

maintext:
Компаниите с ядрени електроцентрали в Германия и правителството на Ангела Меркел са се договорили за сумата, която бизнесът трябва да отдели за преработка и съхранение на радиоактивните отпадъци, съобщи "Уолстрийт джърнъл".
Изданието твърди, че официалното съобщение ще бъде направено по-късно тази седмица.
Енергийните гиганти E.ON SE, RWE AG, EnBW AG и шведската Vattenfall ABД вече заделиха около 17 млрд. евро за целта, след като Берлин реши преди 5 години страната да се раздели с ядрените си мощности.
Сега е договорено, че те ще внесат още 6 млрд. евро в специален публичен фонд, но това е пределът на вноските им и - ако в следващите десетилетия разходите го надхвърлят, всичко ще се поеме от държавата, разказват депутати.
В замяна бизнесът ще оттегли част от исковете, подадени в съда срещу правителството, което изненадващо взе през 2011 г. решението всички реактори да се изведат от експлоатация до 2022 г. Но критици на ядрената енергия казват, че това са искове само в рамките на 600-800 милиона евро, и то без сериозни шансове да успеят в съда. За сметка на това има подадени жалби в германски и чуждестранни арбитражни съдилища за близо 12 млрд. евро, чиято съдба още е неизвестна.


description: Делото бе заведено от председателя на областната организация на БСП във Варна Цонко Цонев, който се почувствал оклеветен от изказвания на Петков, че е крал тръби от "Напоителни системи", докато е бил шеф на дружеството.

title: Румен Петков бе оправдан по дело за клевета

maintext:
Фотограф: Георги Кожухаров
Варненският окръжен съд оправда Румен Петков по дело за клевета. Той бе обвинен, че от 12 май до 1 юни 2014 г. като представител на партия АБВ публично в свои изявления нееднократно е обвинил длъжностно лице в кражба на държавно имущество. Изказванията си Петков направил в Девин и София.Съдът е отхвърлил изцяло и предявения граждански иск за сумата от 10 000 лв .Делото за клевета бе заведено от председателя на областната организация на БСП във Варна Цонко Цонев, който е и бивш директор на "Напоителни системи". Той се е почувствал оклеветен от изказвания на Петков по време на предизборната кампания през пролетта на 2014 г. Тогава зам.-председателят на АБВ заявил пред няколко медии, че Цонев е крал тръби от "Напоителни системи", докато е бил шеф на дружеството.В края на миналата година Районният съд в Девня призна Румен Петков за виновен, но го освободи от наказателна отговорност и му наложи глоба от 5000 лева. Бившият вътрешен министър обаче обжалва решението и спечели.Решението на Варненския окръжен съд може също да се обжалва пред Върховния касационен съд.


description: "Шпорите" се доближиха само на една победа от рекорда на "Уориърс" при гостувания през миналия сезон, след като спечелиха първите си 13 мача навън.

title: "Чикаго" спря победната серия на "Сан Антонио" в гостувания

maintext:
Кауи Ленърд от "Сан Антонио" се опитва да преодолее Джими Бътлър
Дуейн Уейд отбеляза 20 точки при победата на "Чикаго булс" над "Сан Антонио спърс" с 95:91, с което сложи край на победната серия на "шпорите" като гост от началото на сезона Националната баскетболна лига (НБА).
Те вече изостават с две победи от лидера в Западната конференция "Голдън Стейт уориърс", който се наложи със 106:99 срещу "Юта джаз" в друг мач от програмата за четвъртък вечер.
"Сан Антонио" се доближи само на една победа от рекорда на "Уориърс" при гостувания през миналия сезон, след като спечели първите си 13 мача навън.
"Биковете" изглеждаха като фаворити за победата през целия мач, но преднината им от 18 точки беше стопена само до четири в заключителните минути. Кауи Ленърд поведе "Сан Антонио" с 24 точки, а Пати Милс добави 16 при 4/6 от зоната за три точки, но гостите така и не стигнаха до обрат.
Пау Гасол отбеляза 13 точки и спечели десет борби при първото си завръщане в Чикаго, след като през лятото отиде в "Сан Антонио".
Джими Бътлър завърши мача с 13 точки за "Булс", които вкара само през второто полувреме. Раджон Рондо добави 12, девет асистенции и десет спечелени борби, а "Чикаго" спря негативна серия от три поредни поражения и общо шест за последните си девет мача.
Стеф Къри отбеляза 26 точки за победата на "Голдън Стейт" срещу "Юта", като 14 от реализира по време на серия от 29:1 още в началото на мача. "Джаз" водеше в резултата само при 4:2 в началните секунди, което доведе и до тежкото поражение. То ги остави зад "Оклахома Сити" в класирането на Северозападната дивизия.
Кевин Дюрант отбеляза 21 точки и спечели 11 борби за победителите, докато центърът Руди Гобер завърши мача с 20 точки и 17 борби за "Юта". Джо Ингълс вкара рекордните в кариерата си 21 точки.


title: "Арсенал" отново се сблъска с "Байерн" в Шампионската лига

maintext:
Проклятието "Байерн" отново застигна Арсен Венгер
Тежък жребий изтегли и другият отбор, който излезе от групата на "Лудогорец" - "Пари Сен Жермен". Френският шампион ще се изправи срещу "Барселона" в друг от превърналите се в традиционни сблъсъци през последните години.
La réaction de Wenger quand il apprend qu'il va jouer le Bayern en 1/8e de finale, alors que son équipe avait réussir à finir à la 1e place pic.twitter.com/HGEIeKUJy2
— Léo Mouren (@leomouren) December 12, 2016
1 - Unai Emery has won only once in his 23 games in all comps v Barcelona as a manager (D6 L16). Trap.
— OptaJean (@OptaJean) December 12, 2016
⚽ The official result of the #UCLdraw! ⚽
Most exciting match? pic.twitter.com/r2z88m6VtX
— Champions League (@ChampionsLeague) December 12, 2016
Juventus overcame Porto 2-1 in the 1984 European Cup Winners' Cup final in Basel, and took 4 points off them in the 2001/02 #UCL.#UCLdraw pic.twitter.com/4H4U2gmvfc
— Champions League (@ChampionsLeague) December 12, 2016
"Арсенал" срещу "Байерн" (Мюнхен) е голямото дерби в осминафиналите на Шампионската лига. Въпреки че за пръв път от пет години спечели групата си, тимът на Арсен Венгер отново се изправи на пътя на баварците, които останаха втори зад "Атлетико"."Арсенал" и "Байерн" ще се срещнат в осминафиналите за трети път в последните пет сезона. Германският шампион излезе победил в предишните два, като записа три победи и едно равенство при голова разлика 8:2.Двата тима бяха заедно и в груповата фаза през миналия сезон. "Артилеристите" спечелиха с 2:0 у дома, но в ответния мач загубиха катастрофално с 1:5."Барселона" и ПСЖ пък изиграха цели четири мача през сезон 2014/2015. Те размениха по една победа в груповата фаза, след което каталунците елиминираха парижани в четвъртфиналите с общ резултат 5:1."Барселона" и ПСЖ се срещнаха в четвъртфиналите и през 2013 г., когато направиха две равенства - 1:1 и 2:2, а испанският тим продължи заради повече голове на чужд терен."Реал" (Мадрид) ще продължи защитата на трофея срещу "Наполи", а другият финалист от миналия сезон "Атлетико" също изтегли добър жребий и ще играе с "Байер" (Леверкузен).Шампионът на Англия "Лестър", който излезе от групите при дебюта си в турнира, ще срещне господаря на Лига Европа "Севиля", който стигна директните елиминации в Шампионската лига за пръв път от 2010 г.Другите два осминафинала противопоставят "Манчестър сити" срещу "Монако" и "Ювентус" срещу "Порто".Първите срещи, в които домакини ще са завършилите на второ място в групите, ще се играят на 14, 15, 21 и 22 февруари. Реваншите са на 7, 8, 14 и 15 март.


title: Реформатори искат мораториум върху строителството в парка "Бедечка"

maintext:
["Запазете Бедечка"]
Народни представители от Реформаторския блок внесоха в Народното събрание проект за налагане на 3-годишен мораториум върху всички строителни дейности и върху издаване на разрешения за строеж на територията на парк "Бедечка" в Стара Загора.Сред инициаторите са депутатът от града Димитър Танев и съпредседателят на парламентарната група Найден Зеленогорски, който е и председател на Комисията по местно самоуправлениеПроекторешението спира действията по прилагането на влезлите в сила подробни устройствени планове, както и изменения, допълнения и нанасяне на нови имоти в кадастъра и имотния регистър в границите на тези имоти.В мотивите си депутатите посочват, че проблемът със застрояването на парк "Бедечка" в Стара Загора е от изключителен обществен интерес, предизвиква недоволството на много граждани и природозащитници, основано на желанието им да се запази съществуващата в парка екосистема, така и във връзка с правата на собственици на поземлени имоти, възникнали въз основа на влезли в сила действащи устройствени планове.Те подчертават, че с мораториума ще се даде възможност на кмета на община Стара Загора да предприеме действия за изработването на проект за изменение на общия устройствен план и последваща изработка на подробен устройствен план в парк "Бедечка" в обстановка на намален обществен натиск и спазване интересите на всички граждани.Реформаторите се аргументират, че при построяване на предвидените в действащия ПУП сгради, голяма част от тях ще са жилищни, и така би се увеличило количеството на фини прахови частици във въздуха в резултат на битовото отопление. Друг аргумент е, че в "Бедечка" живеят над 50 вида растения, като само паспортизираните едри дървета са около 1500, а над 150 вида са животните, част от които са защитени видове. И защитата на околната среда, и качеството на въздуха, който отдавна е проблем в Стара Загора, са важни за гражданите, посочи Танев и изрази надежда Народното събрание да гласува този 3-годишен мораториум. За това време ще може да се направи по-внимателен преглед на действия за обезщетение на собствениците на имоти в парк "Бедечка", с равностойни по площ и категория терени на друго място, както и може да се стигне до балансирано решение в интерес на всички заинтересовани страни, се казва още в мотивите на проекта.


description: На 30 декември и 2 януари ще има ограничения за товарни автомобили

title: Пътна полиция ще е безкомпромисна по празниците

maintext:
Фотограф: Георги Кожухаров
На 30 декември ще бъде ограничено движението на тежкотоварни автомобили над 12 тона от 16.00 до 20.00 часа, а на 2 януари от 14.00 до 20.00 часа, съобщи комисар Бойко Рановски, началник на "Пътна полиция". "Ще има също максимален брой екипи на изходите на столицата и големите градове, за да може да се подпомага трафикът и гражданите безпрепятствено да напуснат големите градове", подчерта Рановски."През останалите дни ще има засилено полицейски проверки основно за употреба на алкохол и наркотични вещества и превишена скорост. Това са причините, които водят най-често до ПТП, така че през почивните дни "Пътна полиция" ще бъде безкомпромисна", закани се комисар Рановски."Традиционно по празниците трафикът е изключително натоварен, а метеорологичните условия не са много благоприятни. През вчерашния ден и през нощта на много места имаше ограничения за движение на ТИР-ве, докато се почистят съответните пътища. Най-тежко беше положението в Ловешка област, където бяха изкарани максимален брой полицейски екипи, за да се осигури спиране на тежкотоварното движение и нормално движение на леките автомобили", обясни положението с пътищата в страната шефът на "Пътна полиция".


description: Тома Ковий постави ново най-добро време от 49 дни, три часа и седем минути и 38 секунди, като подобри рекорда на Франсис Жойон от 2004 г. с невероятните осем дни и 10 часа.

title: Французин обиколи света с яхта за по-малко от 50 дни

maintext: Рекордьорът сподели, че не е имал повече от 3 часа последователен сън. "Чисто физически нямаше как да постигна нещо повече", добави французинът, който тръгна от Брест на 6 ноември.Дългогодишните опити на Ковий да стане световен рекордьор претърпяха няколко крушения. Предишните му опити завършваха или с предсрочно отказване заради повреда, или не успяваше да подобри времето заради няколко дни.Този път обаче французинът имаше късмет и се възползва от благоприятното време, което му помогна да премине бързо през Атлантическия океан.Той прекоси Индийския океан само за 8 дни и 12 часа, а през Тихия океан към нос Хорн за осем дни 18 часа. Подобни благоприятни условия се случват веднъж на десетилетие, коментира сайтът yachtingworld.Все пак не всичко е преминало гладко. В Индийския океан е имал ветрове от 30-40 възела и вълни от 10 метра. "това беше изтощаващо. Не е лесно да е живее в такива условия, защото трябва да си непрекъснато концентриран и на линия. Непрекъснато трябва да си навън", добави той.Като цяло обаче Ковий е имал доста по-благоприятно време и по-бързо преминаване на Атлантика от Жойон през 2004 г., когато плаването му беше белязано от силни ветрове. Това даде на Ковий аванс от пет дни при преминаването на нос Хорн.


description: Сърбинът Богдан Росич е първият член на звукозаписната индустрия, който "прескача" на престижна оперна сцена без опит в сценичния мениджмънт. Австрийското културно министерство се надява по този начин да "подмлади" публиката, една трета от която са туристи.

title: Бивш шеф на "Сони" е новият директор на Виенската опера

maintext:
Виенската опера има един от най-големите репертоари в света, а една трета от публиката й са туристи. За удобството на гостите на австрийската столица театърът често изнася по няколко различни спектакли само в рамките на няколко дни, напрежение, което според критици ощетява оперното изкуството.
Сърбинът Богдан Росич, бивш шеф на отдела за класическа музика в звукозаписната компания "Сони мюзик", ще бъде новият директор на Виенската държавна опера, съобщи австрийското културно министерство, цитирано от "Ройтерс".Чрез този ход то с надява да привлече по-млада публика, коментира агенцията.Росич е първият член на звукозаписната индустрия, който "прескача" на престижна оперна сцена без опит в сценичния мениджмънт. Преди "Сони" той е работил в друга подобна компания - Decca Group, оглавявал е и австрийска радиостанция за поп музика.Сърбинът ще замени французина Доминик Майер, чийто мандат започна през 2010 г. и бе белязан от конфликти със звездните диригенти на операта Франц Велзер Мьост и Бертран де Били.


description: Нека всички заедно и единни на предстоящите предсрочни парламентарни избори да покажем нашата сила, да заемем достойното си място в обществено - политическия живот в страната, да участваме в изпълнителната власт, за да можем да решаваме нашите проблеми и да градим по-добро бъдеще за нашите деца в нашата Родина, заяви Мустафа Карадайъ.

title: Лидерът на ДПС си пожела участие във властта след изборите

maintext:
Фотограф: Георги Кожухаров
Нека всички заедно и единни на предстоящите предсрочни парламентарни избори да покажем нашата сила, да заемем достойното си място в обществено - политическия живот в страната, да участваме в изпълнителната власт, за да можем да решаваме нашите проблеми и да градим по-добро бъдеще за нашите деца в нашата Родина. Това заяви лидерът на ДПС Мустафа Карадайъ днес, предаде пресцентърът на партията.Той участва в откриването на чешма в момчилградското с. Ауста. Тя е изградена в памет на Алиосман Али, жертва на т. нар. "възродителен процес".Карадайъ посочи, че за 26 години има поне шест опита за разделение на Движението за права и свободи, като и в момента има хора, които обикалят региона и лъжат. По този повод той допълни, че силата на ДПС е в единството и партията няма да позволи за никого да разедини хората.По-рано днес в момчилградското село Могиляне се проведоха паралелни възпоменания от ДПС и ДОСТ по повод 32 години от убийството на трима души по време на Възродителният процес. Сред загиналите е и 18-месечното бебе Тюркян, на което е кръстена и чешмата, изградена на мястото.По Коледа миналата година бившият вече лидер на ДПС Лютви Местан беше изключен от партията , след като влезе в конфликт с почетния председател на организацията Ахмед Доган. През февруари Местан създаде партията Демократи за отговорност, свобода и толерантност (ДОСТ) , която се бори за гласовете на част от избирателите на ДПС.


title: OLAF препоръча ЕС да си иска обратно 280 млн. евро за метрото в Будапеща

maintext:
[ec.europa.eu]
Европейският съюз трябва да поиска Будапеща да върне над 280 млн. евро, с които е подпомогнат строежът на метрото в унгарската столица. Причината е, че с тях са извършвани "измами и вероятно корупция", заяви в четвъртък европейската служба за борба с измамите OLAF.
Местни медии съобщиха, че по Четвърта линия, завършена през 2014г., се е оказало, че пътуват доста по-малко хора от първоначалните очаквания. В същото време разходите от 1.7 млрд. евро за нея са надхвърлили прогнозните.
"Разследването на OLAF откри сериозни нередности - измами и предполагаема корупция - поради което службата препоръчва на Главна дирекция за регионална и градска политика (DG REGIO) да изиска възстановяването на 228 млн. евро", се казва в съобщение, цитирано от "Ройтерс".
"Освен това отправяме финансова препоръка към Европейската инвестиционна банка във връзка с 55 милиона евро, формиращи частr от различни кредити, раздадени по проекта", допълват разследващите. ЕИБ е от структурите на Европейския съюз, а метролинията е съфинансирана от кохезионните фондове.
Говорител на градските власти в Будапеща коментира, че още не се е запознал със заключениеята на OLAF, но че допуска, ако има злоупотреби, те да са от предишния екип в общината.
"На базата на заключенията може да се каже, че нередностите са от 2006-2007 година, а това е период преди сегашното ръководство да поеме управлението през 2010г."
Говорител на правителството коментира, че то е "предоставило на града пълна подкрепа в изпълнението на проекта, останалото е в правомощията на Будапеща."
Четвърта метролиния е един от най-мащабните инфраструктурни проекти в Унгария през последните десетина години. Планирането и строителството започнаха още преди премиерът Виктор Орбан да дойде на власт през 2010г.
От OLAF казват, че заключенията им са изпратени на унгарските и на британските власти, които би трябвало на тази база да предприемат действия в своите страни. Служабата не дава повече подробности защо подозренията за измами засягат двете държави.


description: Норвегия засне пътуването по най-стръмната си железница и позволи на зрителите от цял свят да пропътуват разстоянието от пристанището Флам до планинския Мидрал чрез екрана на компютъра си.

title: Норвегия засне пътуването по най-стръмната си железница (видео)

maintext:
1
2 Фотограф: Morten Rakke [www.visitflam.com] 1
2 Фотограф: Morten Rakke [www.visitflam.com]
781 хил. души, с над 150 хил. повече, отколкото само пет години по-рано и 35 пъти повече от първоначалния й капацитет. Първите планове за построяването на жп линията са още от 1871 г. , но първите пътници са превозени едва 50 г. по-късно - през 1940 г. Максималната скорост е 40 км/ч.
Норвегия засне пътуването по най-стръмната си железница и позволи на зрителите от цял свят да "пропътуват" 20-те километра от пристанището Флам до планинския Мидрал чрез екрана на компютъра си.Железницата "Фламсбана" е смятана за една от най-стръмните в света като за около 40 мин. влакът се изкачва от морското равнище на надморска височина 867 м като преминава 20 тунела.Норвежкият маршрут е обявен за едно от десетте най-добри жп пътувания в Европа от "Нешънъл джиографик" през 2010 г. и за най-добрия в света през 2014 г. от издателство "Лонли планет".Всяка година жп линията подобрява собствения си рекорд за превоз на пътници като през миналата година от услугите й са се възползвалиЦялото 40-минутно пътуване през погледа на машиниста е достъпно тук. По-кратко видео, публикувано в сайта за видеосподеляне Youtube, което дава представа за маршрута, можете да видите по-долу:Норвегия популяризира инженерното съоръжение в сътрудничество с туристическия портал "Експедия".За най-високата теснолинейка на Балканите - тази между Септември и Добринище, четете тук